Formaţiunile naţionaliste din România se unesc. Partidul România Mare, fondat de Corneliu Vadim Tudor, şi Partidul România Unită, al fostului social-democrat Bogdan Diaconu vor forma, împreună cu Partidul Noua Dreaptă, o alianţă numită Blocul Identităţii Naţionale în Europa, prescurtat BINE.

Protocolul a fost semnat astăzi şi va ajunge săptămâna viitoare şi pe masa judecătorilor Tribunalului Bucureşti.

Conform liderilor alianţei, proiectului i se va alătura şi George Becali, patronul echipei de fotbal FCSB şi fost deputat PNL.

Nu au aceleaşi intenţii, însă, fostul premier Victor Ponta ori copreședintele ALDE Daniel Constantin, dă asigurări Bogdan Diaconu.